
ДО 
ОБЩИНСКИ СЪВЕТ
ГР. БУРГАС




ДОКЛАДНА ЗАПИСКА

ОТ 
ДИМИТЪР НИКОЛОВ – КМЕТ НА ОБЩИНА БУРГАС



ОТНОСНО: Определяне представител на Община Бургас в общото събрание на акционерите на „Индустриален и логистичен парк – Бургас” АД и определяне начина на гласуване на проекто-решенията.


УВАЖАЕМИ ОБЩИНСКИ СЪВЕТНИЦИ,
В Община Бургас е депозирана покана с допълнение към нея за свикване на Общото събрание на акционерите на „Индустриален и логистичен парк- Бургас“ АД, насрочено за 17.05.2021 г., а при липса на кворум за 01.06.2023 г. Събранието е свикано съобразно изискванията на §3, ал.4 от Преходните и заключителни разпоредби на Закона за публични предприятия за привеждане в съответствие с изискванията му съставите на органите за управление и контрол на публичните предприятия.
 В поканата и допълнението към нея се съдържа определения дневен ред и проекто-решения, свързани с приемане на годишния доклад за дейността и годишния финансов отчет на „Индустриален и логистичен парк-Бургас“ АД за година, завършваща 31.12.2022 година и свързаното с това решение за освобождаване от отговорност за годината на членовете на Съвета на директорите. 
Другото решение е свързано с приемане на правила за краткосрочно отдаване под наем и ползване на търговски площи, части от обекти или обособени части от инфраструктурата на „Индустриален и логистичен парк – Бургас“ АД.


Общински съвет Бургас в качеството си на орган, упражняващ правата на Община Бургас в търговските дружества с общинско участие, следва да определи свой представител и да определи начина на гласуване по така направените предложения за решения на общото събрание на дружеството. 
 	Предвид изложеното, в съответствие с разпоредбата на чл.21, ал.1, т.9 от Закона за местното самоуправление и местната администрация, чл.10 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам, Общински съвет - Бургас да вземе следното:

Р Е Ш Е Н И Я:


	І.  Определя …………………………………………… за представител на Община Бургас в общото събрание на акционерите на „Индустриален и логистичен парк – Бургас” АД, насрочено на 17.05.2023 г. от 14:00 часа, а при липса на кворум, на 01.06.2023 г. от 14:00 часа, което да се счита за упълномощаване по смисъла на чл.226 от Търговския закон.

	ІІ. Оправомощава представителя в общото събрание да гласува по предложенията от дневния ред, както следва: 

По т.1 Приема ГОДИШНИЯ ДОКЛАД ЗА ДЕЙНОСТТА и ГОДИШНИЯ ФИНАНСОВ ОТЧЕТ на „Индустриален и логистичен парк-Бургас“ АД за година, завършваща 31.12.2022г., и разпределяне на счетоводната печалба в размер на за 2022г. надлежно приложени и съставляващи неразделна част от настоящия протокол
1.1	С неразпределената печалба от предходните години в размер на 17 487,90 /седемнадесет хиляди четиристотин осемдесет и седем и 90 ст./ лева.
1.2	Да се заделят 10% или 1 748.79 /хиляда седемстотин четиридесет и осем и 79 ст./ лева. 
1.3	Да се покрият непокритите загуби от минали години в размер на 7.40 /седем и 40 ст./ лева
1.4 	Да се разпредели дивидент в размер на 7 866,00 лв. /седем хиляди осемстотин шестдесет и шест/ представляващ 50% /петдесет процента/ от остатъка от печалбата, който е  в размер на 15 731.71 /петнадесет хиляди седемстотин тридесет и един и 71 ст./ лева. 
1.5 Дивидентът да се разпредели пропорционално на процентното участие в капитала на дружеството и изплати на собствениците както следва :
- за НКИЗ -67,88% дивидент в размер на 5 339.44 /пет хиляди триста тридесет и девет лева и 44 стотинки/ .
- за Община Бургас -32.12% дивидент в размер на 2 256.56 /две хиляди двеста петдесет и шест лева и 56 стотинки/ – „ЗА“

По т.2 ОСВОБОЖДАВА от отговорност за годината, завършваща на 31.12.2022г. – Г. П. Кузманов , З. Л. Георгиева, В. С. Стоянов, и Г. И. Ш., и  В. В. Енчева, в качеството им на членове на Съвета на директорите на „Индустриален и логистичен парк-Бургас“ АД. – „ЗА“

По т. 3.  Общото събрание на Индустриален и логистичен парк-Бургас АД РАЗРЕШАВА краткосрочното отдаване под наем и ползването на търговски площи, части от обекти, когато не са самостоятелни обекти или обособени части от инфраструктурата на Индустриален и логистичен парк-Бургас АД да се извършва по следните: „Правила за  краткосрочно отдаване под наем и ползване на търговски площи, части от обекти, когато не са самостоятелни обекти или обособени части от инфраструктурата на Индустриален и логистичен парк-Бургас АД“ – Приложение №1 към Протокол на СД от 10.04.2023 г. - „ЗА“

т.4 Разни – „съобразно интересите на Община Бургас“.

III. На основание чл.60, ал.1 от Административнопроцесуалния кодекс допуска предварително изпълнение на решението, за осигуряване възможността за легитимно участие на представителя на Община Бургас в общото събрание, насрочено за 01.06.2023 година.
Приложения: 
1. Покана за свикване на Общо събрание до акционера Община Бургас и допълнение към нея; 
2. Протоколи на Съвета на директорите на „Индустриален и логистичен парк – Бургас“ АД; 

